
Утвърдил:



Директор на дирекция „Международни проекти“-МВР и Председател на КН на програмата на Р България по ФУМИ 2021-2027 г. 


ПРОТОКОЛ

от 

писмена процедура за неприсъствено вземане на решения на Комитета за наблюдение 
на програмата по фонд „Убежище, миграция и интеграция“ 2021-2027 г., проведена в периода 22.06.2026 г. – 17.07.2026 г.

На основание чл. 20, ал. 3 от Постановление № 302 от 29 септември 2022 г. за създаване на Комитети за наблюдение на Споразумението за партньорство на Република България и на програмите, съфинансирани от ЕФСУ, за програмен период 2021 - 2027 г., както и чл. 14 от Вътрешните правила за работа на Комитет за наблюдение (КН) на програмата на Република България по фонд „Убежище, миграция и интеграция“ 2021-2027 г. на 22.06.2026 г. Управляващият орган на програмата по ФУМИ инициира процедура за неприсъствено вземане на решение от КН за съгласуване на проект на решение за одобряване на изменени критерии за подбор за операция „Преместване“, Процедура № 5, Специфична цел „Солидарност“ от ИГРП за 2024 г. по ФУМИ, изменена ИГРП за 2026 г. по ФУМИ и изменена Програма на Република България по ФУМИ 2021-2027.
Изменението на критериите за подбор на операция „Преместване“ по процедура № 5 от ИГРП за 2024 г. по ФУМИ се извършва с оглед изпълнение на ангажимента на Република България по Механизма за солидарност на ЕС за преместване на 214 лица за 2026 г. съгласно Решение за изпълнение на Съвета (ЕС) 2642/2025 от 22 декември 2025 г.
Изменението на ИГРП за 2026 г. е свързано с включване на нова процедура на директно предоставяне на БФП № 5 по Специфична цел 4 „Солидарност“ с бюджет 1 605 000 евро. Средствата са предвидени за изпълнение на мерки за интеграция на общо 214 преместени лица.
Изменението на Програмата на Република България по ФУМИ е свързано с включването на средствата за презаселване на 30 лица (30 000 евро + 18 000 евро техническа помощ) в програмата за осигуряване изпълнението на част от ангажимента на Република България по Плана на ЕС за презаселване за 2026-2027 г.
В рамките на 10-дневния срок за изразяване на становища е получено предложение от ДАБ за отпадане на две операции от Процедура № 2 от ИГРП за 2026 г., насочени към изграждане на центрове от затворен тип за ДАБ на обща стойност 15 437 161,26 евро, което е прието от Управляващия орган по ФУМИ. От страна на Управляващия орган е актуализиран срокът за публикуване на предстоящите процедури от второ на трето тримесечие на 2026 г.
В тази връзка на основание чл. 20, ал. 3, т. 3 от ПМС № 302 от 29.09.2022 г. документите по писмената процедура са изпратени за повторно съгласуване от членовете на КН със срок до 17.07.2026 г. В този период е получен коментар от Държавната агенция за бежанците по отношение на операция „Подкрепа за функционирането на сигурните зони за настаняване на непридружени малолетни и непълнолетни лица в центровете за настаняване“ в рамките на Процедура № 3 от ИГРП за 2026 г. По тази причина изменената ИГРП за 2026 г. ще бъде обсъдена и съгласувана от КН по ФУМИ в следваща процедура. 
Във връзка с гореизложеното Комитетът за наблюдение на програмата по фонд „Убежище, миграция и интеграция“  2021-2027 г. взе следното решение:

1. Одобрява изменени критерии за подбор на операции по Процедура № 5 от ИГРП 2024 г. по ФУМИ 2021-2027 г.;
2. Одобрява изменената Програма на Република България по ФУМИ 2021-2027
ПРИЛОЖЕНИЕ: 1. Решение на КН;
2. Проект на изменени критерии за подбор на операции по Процедура № 5 от ИГРП 2024 г. по ФУМИ 2021-2027 г.;
3. Изменена Програма на Република България по ФУМИ 2021-2027;

Съгласувал: 




Отп. в 1 екз.
Екз. № 1 – деловодство

София, ул. „6-и септември“ № 29, тел. (02) 982 74 12, ел. поща: dmp@mvr.bg

държавен експерт 

в отдел "Програми и проекти"

началник отдел ПП


